กองทุนใหญ่ทิ้งหุ้น SCB เหลือถือไม่ถึง 5%
“บลจ.อเบอร์ดีน” ขายหุ้น SCB ออก 0.0155% เหลือถือไม่ถึง 5% ขณะที่เข้าเก็บหุ้น SAMCO อีก 0.0315% รวมถือเกิน 10%
6 ธ.ค. 2559

สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) ระบุว่า เมื่อวันที่ 30 พ.ย.ที่ผ่านมา บลจ.อเบอร์ดีน จำหน่ายหลักทรัพย์ธนาคารไทยพาณิชย์ จำกัด (มหาชน) หรือ SCB จำนวน 0.0155% ของสิทธิออกเสียงทั้งหมดของกิจการ ส่งผลมีจำนวนหลักทรัพย์ภายหลังการจำหน่ายคิดเป็น  4.9895% ของสิทธิออกเสียงทั้งหมดของกิจการ
ขณะเดียวกันเมื่อวันที่ 30 พ.ย.59 บลจ.อเบอร์ดีน ได้มาซึ่งหลักทรัพย์บริษัท สัมมากร จำกัด (มหาชน) หรือ SAMCO จำนวน 0.0315% ของสิทธิออกเสียงทั้งหมดของกิจการ ส่งผลมีจำนวนหลักทรัพย์ภายหลังการได้มาคิดเป็น 10.0209% ของสิทธิออกเสียงทั้งหมดของกิจการ